OpenLLM-France/wikimedia huggingface dataset:
# Leitrim konderria

Leitrim konderria, County Leitrim edo Contae Liatroma Irlandako iparraldean dago, Connachteko probintziaren barruan. 1.588 km2-ko azalera dauka eta 2011an 31.798 biztanle zituen. Hiriburu eta hiri nagusia Carrick-on-Shannon/Cora Droma Rúisc da.
Populaziorik txikiena duen konderria da eta ondorioz Dáil Éireannerako (Irlandako parlamentua) hauteskundeetan iparraldeak Sligorekin batera osatzen du barrutia eta hegoaldeak Roscommonekin batera.

## Geografia
### Natura

Ipar-mendebaldean menditsua bada ere hego-ekialdea nahiko laua da. Bi eremu hauek Allen aintzirak banatzen ditu. Aintzira gehiago ere baditu, ezagunenak Melvin eta Gill Kostaldea baduen arren oso motza da, 2'5 kilometroko luzera baino ez.

### Herriak

* Carrick-on-Shannon/Cora Droma Rúisc (3.163), hiriburua
* Manorhamilton/Cluainín (1.158)
* Drumshanbo/Droim Sean Bhoth (1.061)
* Ballinamore/Béal an Átha Móir (805)
* Dromahair/Droim Dhá Thiar (748)

## Historia

Erdi Aroan Breifne Erresuma osatu zuen Cavaneko konderriarekin batera. O'Rourke familia zen bertan nagusi. XIII mendean normandiarrak jabetu ziren erresumaz eta 1620an lurrak Villiers eta Hamilton familien esku gelditu ziren. Hauen asmoa eremua ingeles kolonoez betetzea bazen ere ez zuten horretarako gaitasunik izan. Ordurako Leitrimeko konderria eraturik zegoen, 1565ean hain zuzen ere.
XIX mendearen hasieran lihoaren ehungintza mekanizatu zenean langabezia eta miseria ekarri zituen eta berehala Gosete Handia etorri zen. Populazioa 155.000tik 112.000ra jeitsi zen 1840eko hamarkadan. Hurrengo mende eta erdian populazioak beherantz jo zuen, 1901ean 69.000, 1951ean 41.000 eta lurra jo zuen 1996an 25.057 biztanle izatera iritsi baitzen. Gaur egun nekazaritza bultzatzen ari dira eta orain populazio hazkuntza nabarmenetakoa duen konderria da.

## Ondasun nabarmenak

* Parke's gaztelua
* Lough Rynn gazteluaren aztarnak
* Allen aintzira

## Pertsona ezagunak

* Thomas Heazle Parke (1857-1893), Afrikaren esploratzailea
* Seán Mac Diarmada (1883-1916), iraultzailea, Pazko matxinadako buruetako bat
* Patrick McGoohan (1922-2009), aktorea

## Iruditegia

* Parke's gaztelua
* Andre Mariaren eliza (Carrick-on-Shannonen)
* Lough Rynn gazteluaren aztarnak
* Allen aintzira
* Leitrimeko konderriko paisaia

## Kanpo estekak

* Konderriaren webgunea
* Datuak: Q107397
* Multimedia: County Leitrim / Q107397
# Leitmotiv

Leitmotiva ezaugarri-balioa duen gaia da, musikaz kanpoko esanahi dramatikoa duena, eta obran zehar aldika errepikatzen dena (alemanez, "gidalerroa" esan nahi du: leiten, gidatu: Motiv, motiboa).
Pertsonaia, egoera edo ideia abstraktu bati antzemateko edo gogora ekartzeko erabil daiteke. Musikagile askok erabili izan dute: Mozartek Così fan tutte operan eta Weberrek Der Freischütz operan, adibidez; Berliozek Symphonie fantastique lanean erabili zuen, Mendelssohnek Elias oratorioan eta Richard Straussek operetan. Baina Wagnerrek aldatu eta eraman zuen leitmotiva maila gorenera, azken lanetan batez ere. Der Ring des Nibelungen (Nibelungoen eraztuna) opera sortan, adibidez, prozedura dramatikoaren egitura-elementua da eta batasuna ematen dio lanari.
Jatorria musikan badu ere, beste arlo askotara zabaldu da: pinturara (koloreak), arkitekturara (sinboloak), literaturara (esaldiak...)...

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q221117
# Leitzako geltokia

Leitza (lehen: Leiza) Euskal Herriko Nafarroa Garaiko tren geltoki zahar bat da, Leitza udalerrian kokatuta dagoena.
Gaur egun, Plazaolako bide berdearen barruan dago.

## Historia

Iruña-Donostia burdinbideko Plazaola eta Iruña–Hiria geltokien arteko zatia 1914ko urtarrilaren 19an inauguratu zen.
1953ko urriaren 13 eta 14 artean eginiko euriteen ondorioz burdinbidearen azpiegitura oso kaltetuta geratu zen (euste-hormak, lubetak, zubiak...). Jabea zen enpresak hainbat saiakera egin zituen tokiko erakundeekin, azpiegitura konpontzeko asmoarekin. Baina, negoziazio hauek ez zuten emaitzarik eman eta zerbitzua geldi geratu zen, uholdeek eragindako kalteak ez zirelako konpondu.
Dena den, trenak jarraitu zuen zenbait zerbitzu lokal egiten zazpi urtez, esate baterako Elduain eta Andoain artean egurra garraiatzeko. Honetako bidaia batean, trenak Andoaingo parrokoa zen Rosendo Rekondo harrapatu zuen, 1957ko uztailean. Azkenean, konpainiak burdinbidea kentzeko eta burdinbidea behin betiko ixteko baimena jaso zuen 1958ko irailaren 5ean. Ondorioz, geltoki hori behin betiko itxi zen.

## Egoera

Geltokia Iruña—Donostia burdinbidearen 51,6 kilometro-puntuan zegoen, 492 metroko altueran, Uitzi eta Areso geltokien artean. Tartea bide bakarra da eta ez zegoen elektrifikatuta.

## Erreferentziak

* ↑ «Iruñetik Plazaolara, Andoainera eta Lasarterako burdinbidea» web.archive.org 2017-01-09 (Noiz kontsultatua: 2020-11-10).
* ↑ Kabexoi, Xabier. «Plazaolako trenako historia» www.plazaola.net (Noiz kontsultatua: 2020-11-10).
* ↑ «Geltokiko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Leitza
* Iruña—Donostia burdinbidea

## Kanpo estekak

* Datuak: Q103202229
| | Uitzi | Leitza | Areso | |
| Iruña–Hiria | | | | Amara–Donostia |
# Leitzako udaletxea

Leitzako udaletxea Nafarroako Leitza udalerriko Udalaren egoitza da.

## Kokalekua

Herrigunean dago, Elbarren kaleko 1. zenbakian, Plaza Nagusian eta pilotalekuaren alboan.

## Historia

1915ean eraiki zen.

## Eraikina

Eraikinaren izaera monumentalagatik nabarmentzen da. Bertako harri gris-urdin tipikoaz egina, estilo soilekoa da eta behean arkupea dauka.

## Kanpo estekak

* Datuak: Q25475555
# Leitrim (Down konderria)

Leitrim (irlanderaz: Liatroim) Ipar Irlandako herrixka eta lur eremu bat da, Down konderrian dagoena. Castlewellan udalerritik hurbil dago. 2011ko erroldaren arabera 150 biztanle zituen.

## Kanpo estekak

* Datuak: Q3165427
* Multimedia: Leitrim, County Down / Q3165427
# Leitrim GAA

Leitrim GAA edo The Leitrim County Board of the Gaelic Athletic Association (irlanderaz Cumann Lúthchleas Gael Coiste Chontae Liatroma) Irlandako mendebaldean dagoen Connacht probintzian kokatuko Leitrim konderriko gaeldar jokoetako talde bat da. Taldearen koloreak berdea eta horia dira, konderriaren kolore ofizialak hain zuzen ere.
Etxeko partidak Carrick-on-Shannon hiriko Páirc Seán Mac Diarmada estadioan jokatzen ditu.

## Tituluak
### Futbol Gaelikoa

* All-Ireland B mailako txapelketa: 1990

## Kanpo estekak

* Leitrim GAA taldearen webgune ofiziala (Ingelesez)
* Datuak: Q1778347
ieaElkarte Atletiko Gaelikoaren Liga Nazionalak (2018ko denboraldia) :
# Las Barcenas

Las Barcenas Karrantza udalerriko auzoa da. 2008ko urtarrilaren 1eko erroldaren arabera, 61 biztanle ditu.

## Demografia eta biztanleria

Las Barcenasko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 69 | 65 | 54 | 56 | 54 | 54 | 57 | 55 | 61 |

## Ikus, gainera

* Karrantza

## Kanpo estekak

* Datuak: Q12261957
# Las Cabezas de San Juan

Las Cabezas de San Juan Sevillako udalerria da, Bajo Guadalquivir eskualdean dagoena.
2009ko urtarrilaren 1eko erroldaren arabera 16.464 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q63052
* Multimedia: Las Cabezas de San Juan / Q63052
# Las Cabezas de San Juango geltokia

Las Cabezas de San Juan Sevillako Renfe Aldirien geltokia da, Las Cabezas de San Juan udalerrian kokatuta dagoena.

## Zerbitzuak

Sevillako Renfe Aldiriak :
| Geltokia < | Linea | > Geltokia |
| Utrera → Lora del Río | | Lebrija → Lebrija |

## Erreferentziak

* ↑ «SEVILLAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Sevillako Renfe Aldiriak
* C-1 linea (Sevillako Renfe Aldiriak)

## Kanpo estekak

* Sevillako Renfe Alririaren web gunea
* Datuak: Q5846555
# Las Arenas (Cabrales)

Las Arenas Asturiaseko Cabrales kontzeju edo udalerriko herri eta parrokia bat da.
20,15 kilometro karratuko hedadura eta 2007ko erroldaren arabera 853 biztanle ditu, bi herrixkatan banatuta:
* Arangas: 64 biztanle 2007an.
* Arenas: 789 biztanle 2007an.
Arenas herria 150 metroko altueran dago. Kontzejuko hiriburua den Carreñatik 3 kilometrora dago. Hiribildu titulua du 1910etik eta bertan 789 pertsona bizi dira.
Bertan ospatzen da abuztuko azken igandean Cabraleseko gaztaren lehiaketa.

## Pertsona ezagunak

* José Angel Sarrapio, txirrindulari profesional ohia.

## Kanpo estekak

* Datuak: Q1026373
* Multimedia: Las Arenas (Cabrales) / Q1026373
# Las Batuecas-Sierra de Francia Natura Parkea

Las Batuecas-Sierra de Francia Natura Parkea Espainiako naturgunea da. Penintsularen mendebaldean dago, Sierra de Francia lurraldearen hegomendebaldean. Salamancako probintzian dago, Gaztela eta Leongo Erkidegoan, Extremaduraren muga berean. Parke naturalaren adierazpena 2000. urteko uztailaren 11an egin zen. Parkearen biodibertsitatea dela eta, UNESCOk biosfera erreserba izendatzea ekarri du. Halaber, Natura 2000 proiektuan dago jasota.

## Herriak

Parkea 15 herri hauen lurretan dago: Monsagro, El Maíllo, Serradilla del Arroyo, La Alberca, El Cabaco, Nava de Francia, Mogarraz, Herguijuela de la Sierra, Monforte de la Sierra, Madroñal, Cepeda, Villanueva del Conde, Miranda del Castañar, Sotoserrano eta San Martín del Castañar.

## Landaretza

Aberatsa da espezien aldetik. Hona hemen batzuk: Gailurretan landaredia mendiko klimara egokitu da eta, ondorioz, larreen artean, Echinospartum horridum eta Echinospartum boissieri agertzen dira. Aipatzekoa da, bestetik, Bruchia vogesiaca briofitoren presentzia, bakarra Espainiako mediterranear lurralde biogeografikoan.
Basoetan beste espezie ugari identifikatu daitezke:​
* Haritzak
* Arteak
* Pinuak
* Gaztainondoak

## Fauna

Asko dira ere:
* Amiamoko beltzak: parkearen espezie garrantzitsuena, kolonia bat du.
* Putreak
* Arranoak
* Hontzak
* Belatz handiak
* Caudatak
* Apoak
* Piriniotar basahuntz,
* Basakatuak,
* Azkonarrak
* Katamotzak
* Lepazuriak
* Igarabak
* Orkatzak
* Oreinak
* Basurdeak

## Ondarea

* Peña de Franciako santutegia.
* Las Batuecasko monasterioa: 1579an Alonso de la Madre de Dios anaiak sortu zuen. Barrutegikoa da, karmeldar oinutsen ordenekoa. Egun ostatua du.
* Las Cabras Pintadas inguruko margolanak.
* Gordetzen duten kultura eta arkitektura tradizionala dela eta, mendikatearen herri batzuek multzo historikoaren adierazpena jaso dute: Mogarraz, San Martín del Castañar, Sequeros, Monleón, Miranda del Castañar eta La Alberca.

## Iruditegia

* Amiamoko beltza, parkearen espezie garrantzitsuena da.
* San Marcos aintzira.
* Batuecas ibaia.
* Chorroren urjauzia.
* Parkearen ikuspegia.

## Erreferentziak

* ↑ https://noticias.juridicas.com/base_datos/CCAA/cl-l8-2000.html
* ↑ https://www.boe.es/boe/dias/2009/01/17/pdfs/BOE-A-2009-815.pdf
* ↑ https://www.asturnatura.com/turismo/parque-natural-de-las-batuecas-sierra-de-francia/3235.html
* ↑ http://rednatura.jcyl.es/natura2000/LIC/Formularios%20oficiales/PDF%20LIC%20resumen/ES4150107.pdf
* ↑ https://medioambiente.jcyl.es/web/es/caza-pesca/reserva-regional-caza-batuecas.html
* ↑ http://www.salamancaemocion.es/es/destinos/sierra-de-francia/te-interesa/valle-de-las-batuecas
* ↑ https://mifamiliaviajera.com/las-batuecas-con-ninos-una-excursion-hasta-el-chorro/

## Ikus, gainera

* Las Batuecas
* Peña de Francia

## Kanpo estekak

* (Gaztelaniaz):Gaztela eta Leongo Natura Ondarea.
* (Gaztelaniaz):Gaztela eta Leongo Natura 2000 sarea.
* Datuak: Q25042386
* Multimedia: Las Batuecas-Sierra de Francia Natural Park / Q25042386
# Las Batuecas

Las Batuecas Salamancako probintzian dagoen harana da, Espainian. Harana La Alberca udalerrian dago. 2000 urteko apirilaren 27an, kultura-ondare izendatu zuten, leku historikoaren kategorian. Urte beretik Las Batuecas-Sierra de Francia Natura Parkearen barruan dago.

## Geografia

La Alberca udalerrian kokatuta dago eta izena bertan dagoen ibaiaren izenetik dator, hau da, Batuecas ibaiatik. Ibai hau haranaren goi aldean sortzen da eta, ondoren, Cáceresko probintzian sartzen da, Las Mestas herritik. Batuecas ibaia Ladrillar ibaiaren emaria da eta hau Alagón ibaiarena.

## Landaretza

Aberatsa da espezien aldetik. Hona hemen batzuk:
* Haritzak
* Arteak
* Pinuak
* Gaztainondoak

## Fauna

Asko dira ere:
* Putreak
* Arranoak
* Hontzak
* Belatz handiak
* Caudatak
* Apoak
* Piriniotar basahuntz,
* Basakatuak,
* Azkonarrak
* Katamotzak
* Lepazuriak
* Igarabak
* Orkatzak
* Oreinak
* Basurdeak

## Ondarea

* Las Batuecasko monasterioa: 1579an Alonso de la Madre de Dios anaiak sortu zuen. Barrutegikoa da, Karmeldar Oinutsen Ordenekoa. Egun ostatua du.

## Las Batuecas literaturan

Lan desberdinetan protagonismo berezia izan du haran honek:
* Lope de Vegaren Las Batuecas del duque de Alba antzezlana.
* Juan Eugenio Hartzenbuschren Las Batuecas.
* Madame de Genlisen Les Battuécas.

## Iruditegia

* Las Cabras Pintadas lekua. Haitzetan margotutako ahuntzak.
* San Marcos aintzira.
* Batuecas ibaia.
* Chorroren urjauzia.
* Monasterioa.

## Erreferentziak

* ↑ https://www.turismocastillayleon.com/es/espaciosnaturales/parque-natural-batuecas-sierra-francia
* ↑ https://www.asturnatura.com/turismo/parque-natural-de-las-batuecas-sierra-de-francia/3235.html
* ↑ https://medioambiente.jcyl.es/web/es/caza-pesca/reserva-regional-caza-batuecas.html
* ↑ http://www.salamancaemocion.es/es/destinos/sierra-de-francia/te-interesa/valle-de-las-batuecas
* ↑ https://mifamiliaviajera.com/las-batuecas-con-ninos-una-excursion-hasta-el-chorro/

## Ikus, gainera

* Hurdes
* Sierra de Francia

## Kanpo estekak

* Datuak: Q9092425
* Multimedia: Las Batuecas / Q9092425
# Las Berlanas

Las Berlanas Ávilako udalerria da.
2009ko urtarrilaren 1eko erroldaren arabera 356 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632805
* Multimedia: Las Berlanas / Q1632805
# Las Benitas monasterioa

Las Benitas esaten diote Jakan ofizialki gaztelaniaz Real Monasterio de las Benedictinas delakoari, Jaka hiriko moja beneditarren komentuari. 1555. urtean fundatu zen, Jazetaniako herri txikiago baten zegoen Santa María de Santa Cruz de la Serós monasteriorik mojak hirira etorri zirenean.

## Deskribapena

Monasterioa Jakako erdigune historikoko ekialdeko muturrean dago, non hiriaren harresiekin bat egiten zuen (20. mendean desagertu ziren harresiok).
Ernazimendu estilokoa da monasterioa, baina aurretizko aztarna erromanikoak ditu, eraikin zaharragoenak.
Bi eliza ere badira monasterioaren eraikin multzoan; agerikoa San Ginés deritzona, eta kripta batean dagoen lur azpikoa, San Salvador edo Santa María izen bikoitzekin ezagutua.

## Antsa Aragoikoaren sarkofagoa

Arte erromanikoaren pieza inportante bat dago monasterioan: Antsa Remiritz Aragoikoaren sarkofagoa da. Dama hau Iruñeko errege Antso V.aren Antso V.aren arreba izan zen. Sarkofagoa goian aipaturiko Santa Cruz de la Serós herrian zegoen, eta 1622an eraman zuten Jakara.
2011. urtean, Zaragozako Unibertsitateak egindako azterketa batek determinatu zuen hilobian bederatzi pertsonaren gorpuzkiak zeudela. Ikerketan Aragoiko beste errege-erregina batzuen hilobiak aztertu ziren, tartean San Juan de la Peñako Panteoikoak, eta bateko eta besteko gorpuzkiak aztertu zituzten, ADN-aren bidez ahaidetza konexioak agerrarazteko. Identifikatu zutenetako bat Ramiro I.a Aragoiko erregea izan, eta haren alaba Antsa Remiritz, ondorioz, sarkofago honetan egon bazegoela ere ikusi zuten. Eta baita, Antsa honen bi ahizpa are, Urraka eta Teresa, biak sarkofagoaren irudietan agertzen direnak.
* Antsa Aragoikoaren sarkofagoa. Haren amona Antsa Oibarkoaren gorpuzkiak ere identifikatu dira bertan.
* Antsa Aragoikoa, ezker-eskuin Urraka eta Teresa ahizpak dituela.

### Antsa Oibarkoa dama nafarra, ADN-z identifikatua

Ikerketa horren sorpresa handiena izan zen hiru ahizpa hauen amona ere sarkofagoan zegoela, Ramiro I.aren ama, eta pertsona hori da Antsa Oibarkoa, Iruñeko errege baten maitalea, seguruenik ADN bitartez identitatea baieztatu ahal izan den euskal pertsonaia antzinakoena.

## Erreferentziak

* 1 2 «Monasterio de Santa Cruz / Monjas Benedictinas» Ayuntamiento de Jaca (Noiz kontsultatua: 2018-08-17).
* 1 2 ZARAGOZA, EFE.. «Identificada genéticamente la primera dinastía de los Reyes de Aragón» heraldo.es (Noiz kontsultatua: 2018-08-17).

## Kanpo estekak

* Datuak: Q56097589
* Multimedia: Monasterio de las Benedictinas (Jaca) / Q56097589
# Las Ventas con Peña Aguilera

Las Ventas con Peña Aguilera Toledoko udalerria da, Montes de Toledo eskualdean dagoena.
2009ko urtarrilaren 1eko erroldaren arabera 1.338 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1631954
* Multimedia: Las Ventas con Peña Aguilera / Q1631954
# Las alumnas de madame Olga

Las alumnas de madame Olga 1981eko José Ramón Larraz kataluniar zinema zuzendariaren film erotikoa da.

## Sinopsia

Oharra: Atal honek istorio osoa edo amaiera argitzen du.
Piano irakasle bat, egitan, emakumezkoen salerosketari ekiten dion "madame" bat da, bere zerbitzuengatik ordaintzeko prest dauden aberatsei emakumeak eskaintzen dizkiena.

## Aktoreak

* Helga Liné
* María Harper
* George Gonce
* Lynn Endersson
* Eva Lyberten
* Jazmina
* Andrea Albani
* Diana Conca
* Antonio Sarrá
* Manuel Muntaner
* Florencio Calpe
* Anthony Smith
* Jazmine Venturini
* Berta Cabré

## Erreferentziak

* ↑ Aguilar, Carlos. (1986). Guía del Video - Cine. Madril: Ediciones Cátedra ISBN 84-376-0615-2..

## Kanpo estekak

* Datuak: Q5970879
# Las Vegas Strip

Las Vegas Strip edo The Strip Las Vegas Boulevard kaleko atal bat da, bertan dauden hotel eta kasinoei esker ospetsua dena. The Stripek 6,4 kilometroko luzera du eta, bitxia bada ere, ez dago Las Vegas hiriaren barnean baizik eta Paradise eta Winchester herrietan.
Munduko erakargarri turistiko ospetsu eta ikonikoenetariko bat da.

## Erreferentziak

* ↑ Lukas, Scott A.. (2007). Scott A. Lukas ed. The Themed Space: Locating Culture, Nation, and Self. Lexington Books, 75–95 or. ISBN 0-7391-2142-1..

## Kanpo estekak

* Datuak: Q745608
* Multimedia: Las Vegas Strip / Q745608
# Las Ventas de Retamosa

Las Ventas de Retamosa Toledoko udalerria da, La Sagra eskualdean dagoena.
2009ko urtarrilaren 1eko erroldaren arabera 2.873 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1644829
* Multimedia: Las Ventas de Retamosa / Q1644829
# Las Vigas de Ramírez (udalerria)

Las Vigas de Ramírez Mexikoko udalerri bat da. Veracruz de Ignacio de la Llave estatuan kokatua dago. 2010ean 17.958 biztanle zituen 99,68 km²ko azaleran. Herriburua [[Las Vigas de Ramírez (Las Vigas de Ramírez)|Las Vigas de Ramírez]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2816117
* Multimedia: Las Vigas de Ramírez Municipality / Q2816117
# Las Vueltas

Las Vueltas El Salvadorko Chalatenango departamenduko udalerri bat da. 36.83 km²ko azalera du eta 2007ko erroldaren arabera 940 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3827305
# Las Veguillas

Las Veguillas Salamancako udalerria da.
2009ko urtarrilaren 1eko erroldaren arabera 289 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1910932
* Multimedia: Las Veguillas / Q1910932
# Las Ventas

Las Ventas (euskaraz Bentak) Espainiako Madril hiriburuan dagoen zezen plaza bat da.

## Kokalekua

Salamanca barrutiko La Guindalera auzoan dago, Alcalá kalearen 237. zenbakian.

## Historia

1922-1929 artean eraiki zen eta José Espelius arkitektoak neomudejar estiloan diseinatu zuen. 1931ko ekainaren 17an Espiritu Santuaren Bentak izenez inauguratu zen (Las Ventas del Espíritu Santo), baina ia hiru urtez itxia egon zen. 1934ko urriaren 21ean behin betikoz inauguratu zen, lehenbiziko zezenketa Juan Belmonte, Marcial Lalanda eta Joaquín Rodríguez Ortega (Cagancho) zezenlariek burutu zuten.
* Alcalá kaletik ikusita.
* Barnealdea.

## Kanpo estekak

* Las Ventas zezen plazaren webgunea (Gaztelaniaz)
* Datuak: Q756621
* Multimedia: Plaza de toros de las Ventas / Q756621
# Las Ventas de San Julián

Las Ventas de San Julián Toledoko udalerria da, Campana de Oropesa eskualdean dagoena.
2009ko urtarrilaren 1eko erroldaren arabera 236 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1632890
* Multimedia: Las Ventas de San Julián / Q1632890
# Las aventuras de Tadeo Jones

Las aventuras de Tadeo Jones marrazki bizidunetako filma da. 2012ko marrazki bizidunetako film onenaren Goya Saria irabazi zuen.

## Argumentua

Oharra: Atal honek istorio osoa edo amaiera argitzen du.
Tadeo Jones Chicagon bizi den espainiar igeltseroa da. Arkeologo izan nahi du eta Miguel Humbert bere laguna ordezkatuko du Perurako bidaia batean.

## Ahotsak
### Gaztelaniaz

* Óscar Barberán: Tadeo Jones
* Michelle Jenner: Sara Lavrof
* Luis Posada: momia
* Carles Canut: Miguel Humbert
* Félix Benito: Lavrof irakaslea
* Miguel Ángel Jenner: Kopponen
* Marta Martorell: amama
* José Mota: Freddy
* Pep Anton Muñoz: Max Mordon

### Ingelesez

* Kerry Shale: Tadeo Jones
* Ariel Winter: Sara Lavrof
* Bruce Mackinnon: mummy
* Mac McDonald: Professor Humbert, Professor Lavrov
* Liza Ross: Grandma
* Cheech Marin: Freddy
* Adam Jones: Max Morden
* Fiona Glascott
* Lewis MacLeod

## Erreferentziak

* ↑ «Tadeo Jones bate récords en taquilla» Intereconomía 2012-9-3.

## Kanpo estekak

* IMDb-ko fitxa (Ingelesez)
* Datuak: Q1707921